Variety Deniel Kreygni Gollivudda eng ko‘p maosh oladigan aktyor deb atab, boshqa kinoyulduzlar gonorarini e’lon qildi

Deniel Kreyg “Qinidan chiqqan pichoqlar” nomli detektiv film va uning kelajakda taqdim etiladigan ikkita sikvelidagi roli sabab Gollivudning eng ko‘p maosh to‘lanadigan aktyoriga aylandi, deb xabar beradi Esquire.

Ma’lumotlarga ko‘ra, bondiana yulduzi “Qinidan chiqqan pichoqlar” filmining davomida suratga tushish uchun Netflix’dan kamida 100 million dollar oladi. Bu kabi katta mablag‘ning to‘lanishi striming servis aktyor ushbu kartinalar faqat kinoteatrlarda chiqqanida ishlab topadigan pulini kompensatsiya qilishi bilan izohlanmoqda.
Variety’ning yozishicha, 1990-yillar oxiridan buyon kinoprokatga chiqarish rejalashtirilayotgan filmlardagi bosh rol uchun to‘lanadigan gonorarlar 20 million dollarni tashkil etadi. Biroq bu taxminiy narx bo‘lib, bir loyihadan boshqasiga o‘tilganida farq qilishi mumkin. Masalan, “Betmen”dagi roli uchun Robert Pattinson 3 million dollar olsa, “Qizil xabarnoma” nomli jangari filmdagi roli uchun Dueyn Jonsonga 30—50 million dollar to‘lanadi.
Variety versiyasi bo‘yicha eng ko‘p gonorar oladigan Gollivud aktyorlari:
Nashr, shuningdek, seriallardagi aktyorlar maoshini ham e’lon qilgan. Keyt Uinslet, Viola Devis va Jillian Anderson darajasidagi yulduzlarning gonorari bitta epizod uchun 600—750 ming dollarni tashkil etadi. Jurnalistlarning ma’lumotlariga ko‘ra, har bir seriya uchun oldinlari ko‘p seriyali shoularda suratga tushmagan va faqat filmlar ustida ishlagan yulduzlar 1 million dollar oladi.
Shu sababli “Xudkushlar ro‘yxati” serialining har bir qismidagi roli uchun Kris Prett 1,4 million dollar oladi. Eng kap gonorarlarni — 300—350 ming dollarni — Jeremi Strong, Kiran Kalkin va Sara Snuk olishi ma’lum bo‘lgan.
Reyting mualliflarining ta’kidlashicha, ro‘yxatdagi ayrim gonorarlar prodyuserlarga to‘lanadigan pullarni ham o‘z ichiga oladi.